Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1162

e) Ha a svájci pénznem és bármelyik elõírt pénznem közötti átváltási árfolyam eltér a legutoljára alkalmazott árfolyamtól, a Fõigazgató — a Közgyûlés által meghatározott irányelvekkel összhangban — megállapítja az új összeget az elõírt pénznemben. Az újonnan megállapított összeget a Hivatalos Lapban történõ közzététele idõpontját követõ két hónap elteltével kell alkalmazni, azzal, hogy az érintett nemzetközi elõvizsgálati szerv és a Fõigazgató megállapodhatnak az említett két hónapos határidõ lejártát megelõzõ idõpontban is: ebben az esetben az említett összeget e szerv vonatkozásában ettõl az idõponttól kezdve kell alkalmazni. 57.3 A fizetés határideje; a fizetendõ összeg A kezelési illetéket a nemzetközi elõvizsgálati kérelem elõterjesztését követõ egy hónapon belül kell megfizetni azzal, hogy ha a nemzetközi elõvizsgálati kérelmet a nemzetközi elõvizsgálati szervhez az 59.3 szabályban foglaltak szerint továbbították, a kezelési illetéket az e szerv által történt átvételt követõ egy hónapon belül kell megfizetni. A fizetendõ összeg — az esettõl függõen — az elõterjesztés vagy az átvétel idõpontjában érvényes összeg. Az elõzõ két mondat vonatkozásában az 59.3 szabály e) pontja nem alkalmazható. 57.4 (hatályon kívül helyezve) 57.5 (hatályon kívül helyezve) 57.6 Visszatérítés A nemzetközi elõvizsgálati szerv visszatéríti a kezelési illetéket a bejelentõnek, ha (i) a nemzetközi elõvizsgálati kérelmet visszavonják azelõtt, hogy a nemzetközi elõvizsgálati kérelmet az elõvizsgálati szerv elküldte volna a Nemzetközi Irodának, vagy (ii) az 54.4 szabályban foglaltaknak megfelelõen a nemzetközi elõvizsgálati kérelmet elõ nem terjesztettnek kell tekinteni.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes